**Naziv i adresa ustanove**

**Program obrazovanja**

**za stjecanje mikrokvalifikacije**

**dijagnostika i servisiranje električnih vozila**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Strojarstvo, brodogradnja i metalurgija | | |
| **Naziv programa** | Program obrazovanja za stjecanje mikrokvalifikacije dijagnostika i servisiranje električnih vozila | | |
| **Vrsta programa** | Usavršavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Sigurnosni zahtjevi povezani s hibridnim i električnim vozilima – (razina 4)  SIU 2: Servisiranje i održavanje električnih vozila (razina 4) | | |
| **Obujam u bodovima (CSVET)** | **7 CSVET**  SIU 1: Sigurnosni zahtjevi povezani s hibridnim i električnim - 1 CSVET  SIU 2: Servisiranje i održavanje električnih vozila - 6 CSVET | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija/skupovi kompetencija** | | **Sektorski kurikulum** |
| **SZ Automehatroničar / automehatroničarka**  <https://hko.srce.hr/registar/standard-zanimanja/detalji/188>  **SKOMP 1:** Servisiranje i održavanje električnih i hibridnih vozila  <https://hko.srce.hr/registar/skup-kompetencija/detalji/1621>  **SKOMP 2:** Kontrola i osiguranje kvalitete izvršene usluge i procesa rada  <https://hko.srce.hr/registar/skup-kompetencija/detalji/1625>  **SKOMP 3:** Rukovanje i upravljanje dijagnostičkom opremom, alatima i uređajima radi utvrđivanja stanja vozila  <https://hko.srce.hr/registar/skup-kompetencija/detalji/4299>  **SKOMP 4:** Priprema i organizacija tehnološkog procesa održavanja vozila  <https://hko.srce.hr/registar/skup-kompetencija/detalji/4295> | **SK Automehatroničar / automehatroničarka**  <https://hko.srce.hr/registar/standard-kvalifikacije/detalji/530>  **SIU 1:** Sigurnosni zahtjevi povezani s hibridnim i električnim  <https://hko.srce.hr/registar/skup-ishoda-ucenja/detalji/1447>  **SIU 2:** Servisiranje i održavanje električnih vozila  <https://hko.srce.hr/registar/skup-ishoda-ucenja/detalji/1449> | |  |
| **Uvjeti za upis u program** | - Cjelovita kvalifikacija na razini 4.1 (automehatroničar, automehaničar  ili autoelektričar)  - Najmanje 18 godina života | | |
| **Uvjeti stjecanja programa (završetka programa)** | * Stečenih 7 CSVET bodova * Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o usavršavanju za stjecanje mikrokvalifikacije dijagnostika i servisiranje električnih vozila | | |
| **Trajanje i načini izvođenja nastave** | Program obrazovanja za stjecanje mikrokvalifikacije dijagnostika i servisiranje električnih vozila provodi se redovitom nastavom u trajanju od 175 sati, uz mogućnost izvođenja teorijskog dijela programa na daljinu u realnom vremenu.  Ishodi učenja ostvaruju se dijelom vođenim procesom učenja i poučavanja u trajanju od 20 sati, dijelom učenjem temeljenom na radu u trajanju od 115 sata, a dijelom samostalnim aktivnostima polaznika u trajanju od 40 sati.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Uključuje razdoblja učenja na radnome mjestu kod poslodavca. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/1447>  <https://hko.srce.hr/registar/skup-ishoda-ucenja/detalji/1449>  Materijalni uvjeti  - Školska radionica: opremljenost radionice je takva da svakom  polazniku osigura posebno i potpuno opremljeno radno mjesto  - Edukativni sustavi električnog ili hibridnog vozila te električno ili  hibridno vozilo  - Obrtnička radionica mora biti opremljena prema standardima  servisne mreže određenog, ili grupe proizvođača  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Provjeriti funkcionalnost opreme na radnom mjestu održavanja vozila 2. Utvrditi opće stanje vozila vizualnim pregledom 3. Odspojiti hibridno i električno vozilo s izvora napajanja prema pravilima struke 4. Utvrđivati stanje motornih (SUI), hibridnih i električnih vozila dijagnostičkom opremom i dijagnostičkim uređajima 5. Pravilno rukovati standardnim i specijalnim alatima za popravak električnih i hibridnih vozila 6. Redovito servisirati/dijagnosticirati kvar i popraviti komponente na hibridnom i električnom vozilu 7. Odspojiti/spojiti električno vozilo s izvora napona opasnog po život 8. Servisirati/popraviti elektromotor na električnom vozilu 9. Zamijeniti popraviti izvor energije, bateriju na električnom vozilu 10. Provoditi završnu kontrolu obavljenih radova 11. Vršiti probnu vožnju poslije servisa/popravk | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja, te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja   Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika, a na temelju unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Rad na siguran način s električnim vozilima | Sigurnosni zahtjevi povezani s hibridnim i električnim vozilima | 4 | 1 | 5 | 15 | 5 | 25 |
| **2.** | Servisiranje i održavanje električnih vozila | Servisiranje i održavanje električnih vozila | 4 | 6 | 15 | 100 | 35 | 150 |
| **Ukupno:** | | | | **7** | **20** | **115** | **40** | **175** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **RAD NA SIGURAN NAČIN S ELEKTRIČNIM VOZILIMA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | SIU 1: Sigurnosni zahtjevi povezani s hibridnim i električnim  <https://hko.srce.hr/registar/skup-ishoda-ucenja/detalji/1447> | | |
| **Obujam modula (CSVET)** | **1 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 5 sati (20%) | 15 sati (60%) | 5 sati (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za rad na siguran način s električnim vozilima  Rad s vozilima temelji se na korištenju digitalnih i zelenih tehnologija: digitalnih u dijelu rukovanja alatima i uređajima uz korištenje odgovarajućih tehnologija, a zelenih jer su hibridna vozila značajno ekoliški prihvatljivija od konvencionalnih vozila pogonenih unutarnjim izgaranjem.  Polaznici će biti osposobljeni za rad na siguran način s hibridnim električnim vozilima. | | |
| **Ključni pojmovi** | *električno vozilo, digitalne tehnologije, zelene energije, visokonaponski sustavi, propisi iz zaštite na radu, zaštita okoliša* | | |
| **Oblici učenja temeljenog na radu** | Ishodi učenja navedeni u skupu ishoda učenja Sigurnosni zahtjevi povezani s hibridnim i električnim vozilima impliciraju stjecanje znanja i vještina povezanih s radom na siguran način s električnim vozilima  Oblik učenja temeljenog na radu u ovome programu jest učenje na radnom mjestu koje uključuje razdoblja učenja na radnome mjestu kod poslodavca. | | |
| **Literatura i specifična nastavna sredstva potrebna za realizaciju modula** | Literatura za nastavnike:   * Iqbal Husain (2010.), Electric and Hybrid Vehicles: Design Fundamentals, Second Edition, CRC Press * Nikowitz, Michael (2016.), Advanced Hybrid and Electric Vehicles, Springer * Izvori s interneta   Literatura za polaznke:   * ur. Vadjon Vladimir (2017.), Tehnika motornih vozila, 30. prerađeno i nadopunjeno izdanje | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Sigurnosni zahtjevi povezani s hibridnim i električnim vozilima, 1 CSVET** |
| **Ishodi učenja** | | |
| 1. Objasniti potencijalne izvore opasnosti pri radu s visokonaponskim sustavima | | |
| 2. Opisati propisani postupak isključivanja visokonaponskog sustava HEV/EV | | |
| 3. Demonstrirati postupak dovođenja HEV/EV u bez naponsko stanje | | |
| 4. Opisati propisani postupak uključivanja vozila na visoki napon | | |
| 5. Demonstrirati postavljanje HEV/EV u visokonaponsko stanje | | |
| 6. Ispitati funkcionalnost VN sustava HEV/EV | | |
| 7. Objasniti pravila za održavanje pojedinih elemenata VN sustava HEV/EV | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav modula Rad na siguran način s hibridnim električnim vozilima je **učenje temeljeno na radu**.  Prije procesa učenja temeljenog na radu, vođenim procesom učenja i poučavanja polaznik će steći teorijska znanja o potencijalim izvorima opasnosti pri radu s visokonaposnki sustavima, postupcima isključivanja EV i uključivanja EV na visoki napon, pravila za održavanje elemenata VN sustava u EV.  Nakon provedenog vođenog procesa učenja i poučavanja, polaznik će usvojiti vještine izvođenja postupaka učenjem temeljenom na radu, kod poslodavca, na radnom mjestu. Polaznik se postupno uvodi u svijet rada te mu se omogućuje sudjelovanje u radnome procesu u kontroliranim uvjetima sve dok ne stekne potpune kompetencije za samostalan rad s EV na siguran način. | | |
| **Nastavne cjeline/teme** | Izvori opasnosti pri radu s visokonaponskim sustavima  Postupak isključivanja visokonaposnkog sustava EV  Postupak uključivanja EV u visokonaponsko stanje  Ispitivanje funkcionalnosti VN sustava  Ekološki savjesno gospodarenje električnom energijom  Ispravno skladištene otpadnih dijelova i materijala povezanih s električnim vozilima | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  Polazniku je zadano da ispravno usmeno opiše sve potencijalne opasnosti pri radu s visokonaponskim sustavima, te navede i demonstrira postupke za zaštitu. Nakon provođenja zaštitnih mjera, polaznik će praktično provesti proceduru isključivanja visokonaponskog sustava na električnom vozilu, opisujući pritom postupke koje izvodi. Nakon toga polaznik treba nanovo uključiti isto električno vozilo na visoki napon, prateći proceduru opisom postupaka. Ispravnim izborom alata i uređaja, polaznik će potom izvršiti provjeru funkcionalnosti visokonaponskog sustava u električnom vozilu. Za kraj će opisati i prikazati preventivni plan održavanja visokonaponskog sustava EV. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **SERVISIRANJE I ODRŽAVANJE ELEKTRIČNIH VOZILA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | SIU 2: Servisiranje i održavanje električnih vozila  <https://hko.srce.hr/registar/skup-ishoda-ucenja/detalji/1449> | | |
| **Obujam modula (CSVET)** | **6 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 15 sati (10%) | 100 sati (67%) | 35 sati (23%) |
| **Status modula**  **(obvezni/izborni)** | obavezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za servisiranje i održavanje električnih vozila primjenom digitalnih tehnologija na ekološki prihvatljiv način uz korištenje zelenih energija.  Polaznici će biti osposobljeni za održavanje pojedinih elemenata EV, korištenje odgovarajućih alata i opreme, dijagnostiku grešaka i zamjenu komponenti na visokonaponskom sustavu EV, te postupcima održavanja specifičnim za EV. | | |
| **Ključni pojmovi** | *električno vozilo, digitalne tehnologije, zelene energije, digitalni alati za dijagnostiku grešaka na električnim vozilima, visokonaponski sustavi, greške na visokonaponskim sustavima električnih vozila, komponente visokonaponskih sustava električnih vozila* | | |
| **Oblici učenja temeljenog na radu** | Oblik učenja temeljenog na radu u ovome programu jest učenje na radnom mjestu koje uključuje razdoblja učenja na radnome mjestu kod poslodavca. | | |
| **Literatura i specifična nastavna sredstva potrebna za realizaciju modula** | Literatura za nastavnike:   * Iqbal Husain (2010.), Electric and Hybrid Vehicles: Design Fundamentals, Second Edition, CRC Press * Nikowitz, Michael (2016.), Advanced Hybrid and Electric Vehicles, Springer * Izvori s interneta (električna vozila)   Literatura za polaznke:   * ur. Vadjon Vladimir (2017.), Tehnika motornih vozila, 30. prerađeno i nadopunjeno izdanje | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Servisiranje i održavanje hibridnih vozila, 6 CSVET** |
| **Ishodi učenja** | | |
| 1. Objasniti karakteristike sustava električnog vozila | | |
| 2. Opisati princip rada pojedinog elementa sustava EV | | |
| 3. Koristiti odgovarajuće alate i opremu u radu s EV | | |
| 4. Demonstrirati spajanje sustava električnog vozila | | |
| 5. Dijagnosticirati grešku na visokonaponskom sustavu EV | | |
| 6. Zamijeniti komponente visokonaponskog sustava EV | | |
| 7. Provoditi postupke preventivnog i redovitog održavanja EV | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav modula Servisiranje i održavanje električnih vozila je **učenje temeljeno na radu**.  Prije procesa učenja temeljenog na radu, vođenim procesom učenja i poučavanja polaznik će steći teorijska znanja o električnim pogonima u vozilu te sustavima povezanim uz vozila na električni pogon, te principu njihova rada i načinu primjene odgovarajućih alata i opreme za rad s EV.  Učenjem temeljenom na radu, kod poslodavca, na radnom mjestu polaznik će koristiti alate i opremu te vršiti spajanja različitih sustava na električnim vozilima te dijagnostiku grešaka na vioskonaponskim sustavima električnih vozila. Polazniku se omogućuje sudjelovanje u radnome procesu u kontroliranim uvjetima sve dok ne stekne potpune kompetencije za samostalan rad. | | |
| **Nastavne cjeline/teme** | Digitalne tehnologije za održavanje EV  Karakteristike različitih sustava EV  Princip rada pojedinih elemenata sustava EV  Alati i oprema u radu s EV  Metode spajanja sustava  Dijagnostika grešaka na visokonaponskim sustavima EV  Zamjena komponenata EV  Postupci održavanja EV | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  Polaznik će opisati karakteristike sustava EV, te objasniti ulogu i princip rada svih pojedinih elemenata sustava EV, pritom pokazujući elemente na edukativnom sustavu ili konkretnom električnom vozilu. Nakon toga će birajući i koristeći odgovarajuće alate i opremu za izvođenje radova na EV prikazati spajanje sustava EV, dijagnostiku grešaka na visokonaponskom sustavu EV, zamijeniti komponentu visokonaponskog sustava EV, te navesti postupke preventivnog i redovitog održavanja EV sustava u skladu s preporukama proizvođača. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |